Patrick Goldschmidt

De Patrick Goldschmidt, gebuer den 2. Februar 1970 zu Lëtzebuerg, ass e lëtzebuergeschen Expert comptable, Réviseur d'entreprise a Politiker (DP).

 Berufflech a politesch Karriär 
No senger Première am Stater Kolléisch (1989) huet hie vun 1990 bis 1993 op der Université Louis Pasteur zu Stroossbuerg studéiert a säi Studium mat enger Maîtrise an der Ekonomie (Gestion des entreprises) ofgeschloss.

Berufflech huet hie bei KPMG AUDIT (1993-1999), Ciments Luxembourgeois (1999-2000), KPMG TAX (2000-2005) geschafft a war 2006 Matgrënner vun der Fiduciaire Goldschmidt & AssociatesB113057 | Goldschmidt & Associates S.à r.l. am Handelsregëster, gekuckt de 16.11.2023.

Hien ass zanter 1999 Member an der DP, zanter 2009 Conseiller am Stater Gemengerot an zanter 2013 am Schäfferot vun der Haaptstad.

Bei de Chamberwalen 2013, 2018 an 2023 huet hien am Zentrum kandidéiert, ass awer ni direkt gewielt ginn. No de Wale vum 8. Oktober 2023 ass hien den 21. November 2023 fir d'Yuriko Backes an d'Chamber nogeréckelt, nodeems si op hiert Deputéiertemandat verzicht huet fir Ministesch ze ginn.

 Privates 
De Patrick Goldschmidt ass bestuet a Papp vun dräi Kanner.

 Um Spaweck 

Kategorie:Gebuer 1970
Kategorie:Lëtzebuergesch Deputéiert
Kategorie:Lëtzebuergesch Réviseur-d'entreprisen